તો, નર્મદા નદી વર્ષો પછી બે કાંઠે વહેતી જોવા મળી હતી. રાજયમાં આજે ભારેથી અતિ ભારે વરસાદને લઇ ૮૧થી વધુ ગામોમાં વીજપુરવઠો ખોરવાયો હતો. તો, ડાંગમાં પણ અતિ ભારે વરસાદના કારણે પાંચ હજારથી વધુ લોકો અસરગ્રસ્ત બન્યા હતા. જિલ્લાના ૧૨ ગામો સંપર્કવિહોણાં બન્યા હતા. ડાંગની અંબિકા, પૂર્ણા, ખાપરી સહિતની નદીઓમાં પૂરના પાણી આવ્યા હતા. છ કોઝ-વે તો પાણીમાં ગરકાવ થઇ ગયા હતા. મેઘરાજાએ આજે અમદાવાદ, ગાંધીનગર સહિત રાજયભરમાં સાર્વત્રિક વરસાદની મહેર વરસાવી હતી. જેમાં સૌથી વધુ અસર નર્મદા અને છોટાઉદેપુર જિલ્લામાં જોવા મળી હતી. અતિ ભારે વરસાદને પગલે છોટાઉદેપુર પથંકમાંથી પસાર થતી ઓરસંગ નદીમાં ઘોડાપુર આવ્યા છે. તો, પોઇચા નજીક ત્રિવેદી સગંમ ખાતે નર્મદા નદી પણ બે કાંઠે વહેતી જોવા મળી હતી. યાત્રાધામ ચાણોદ ખાતે મલ્હારરાવ ઘાટના ૨૮ પગથિયા પૂરના પાણીમાં ડૂબી ગયા હતા. મધ્યપ્રદેશ ઉપરાંત છોટાઉદેપુર અને નર્મદા જિલ્લામાં અવિરત વરસાદને કારણે ઓરસંગ નદી બે કાંઠે વહેતાં તેમાં પણ ખોડા પૂર આવ્યા હતા. નર્મદાના પોઇચા ખાતે આવેલા ત્રિવેણી સંગમ ખાતે ઓરસંગ અને નર્મદાનો સંગમ પર પાણીનું જળસ્તર વધ્યુ હતું. જેને કારણે ચાણોદ-પોઇચા અને કરનાળી-પોઇચા વચ્ચે નાવડી વ્યવહાર બંધ કરવાની વહીવટી તંત્ર દ્વારા સુચના આપવામા આવી હતી. તો સૌરાષ્ટ્રમાં રાજકોટ, ગોંડલ, જસદણ સહિતના પંથકો-વિસ્તારોમાં ધીમી ધારે મેઘરાજા વરસ્યા હતા. જેના કારણે સૌરાષ્ટ્રના વાતાવરણમાં ઠંડક પ્રસરી ગઇ હતી. નવસારી જિલ્લામાં બનાસકાંઠામાં દાંતીવાડા સહિતના અનેક ચેકડેમો છલકાયા હતા. બનાસકાંઠાના અરવલ્લી, માલપર કાંકરેજ, પાલનપુર, ડીસા, દિયોદર સહિતના પંથકોમાં ભારેથી અતિ ભારે વરસાદ નોંધાયો હતો. આ જ પ્રકારે સાબરકાંઠામાં પણ પ્રાંતિજ, હિંમતનગર, હમીરગઢ પોશીના, ઇડર, વિજયનગર સહિતના પંથકોમાં ભારે વરસાદ નોંધાતા નદી-નાળામાં નવા નીરની આવક વધી હતી. હમીરગઢ રેલ્વે અંડરબ્રીજ પાણીમાં ગરકાવ બનતાં પાંચથી વધુ ગામોને અવરજવરમાં ભારે હાલાકીની સ્થિતિ ઉભી થઇ હતી. વડોદરામાં પણ ડભોઇ, વાઘોડિયા સહિતના પંથકો અને વિસ્તારોમાં મેઘરાજાની ધમાકેદાર એન્ટ્રી થઇ હતી, જેના કારણે નીચાણવાળા વિસ્તારોમાં પાણી ભરાઇ ગયા હતા. ડભોઇ પંથકમાં તો, લોકોના ઘરોમાં-સોસાયટીઓમાં વરસાદી પાણી ફરી વળ્યા હતા. મહીસાગર જિલ્લામાં પણ ભારેથી અતિ ભારે વરસાદને લઇ કોઝ-વે પર પાણી ફરી વળતાં વાહનોની અવરજવર બંધ થઇ હતી. તાપી જિલ્લામાં પણ વરસાદનું રૌદ્ર રૂપ જોવા મળતાં ગીરા નદી ગાંડીતૂર બની હતી અને ૧૦૦ મીટરનો રસ્તો ધોવાયો હતો. રાજયભરમાં ૮૧થી વધુ ગામોમાં આજે વીજપુરવઠો ખોરવાયો હતો, જેને પૂર્વવત્‌ બનાવવા તંત્ર કામે લાગ્યુ હતું. જો કે, મેઘરાજાની ધમાકેદાર એન્ટ્રીથી રાજયભરના પ્રજાજનો ખુશખુશાલ થઇ ગયા હતા.